টানা ১০০ ঘন্টা পর অবশেষে বালি ব্রিজে স্বাভাবিক যানচলাচল

বালি: অবসেষে টানা ১০০ ঘণ্টার পর চালু হল বালি ব্রিজ। যার জেরে সপ্তাহের প্রথম দিন অবশেষে স্বাস্তির নিঃশ্বাস ফেললেন নিত্যযাত্রীরা। ইতিমধ্যেই স্বাভাবিক হয়েছে যানচলাচল। স্বাভাবিক হয়েছে ট্রেন চলাচলও। যার জেরে অবশেষে নিশ্চিন্তে নিত্যযাত্রীরা নিজেদের গন্তব্যে পৌঁছতে সক্ষম হচ্ছেন।

উল্লেখ্য, বালি ব্রিজ সংযোগ স্থাপন করে হাওড়া-হুগলি, দক্ষিণেশ্বর-বরাহনগর হয়ে কলকাতা ও উত্তর ২৪ পরগনায়। এত কটা রুটে বালি ব্রিজ সংযোগস্থাপন করার দরুন প্রতিদিনই এই ব্রিজে গাড়ির চাপ যথেষ্ট বেশি থাকে। কিন্তু বালি ব্রিজ মেরামতির জন্য গত ২২ জানুয়ারি রাত ১২ টা থেকে ২৩ জানুয়ারি রাত ১২টা পর্যন্ত বন্ধ থাকে বালিহল্টের মাঝে রেল ওভারব্রিজ। আবার ২৬ জানুয়ারি ভোর চারটে পর্যন্ত শিয়ালদহ- ডানকুনি শাখার বন্ধ থাকে ট্রেন চলাচল।

আরও পড়ুন: খুদে সদস্যের স্বপ্নপূরণ করলেন মুখ্যমন্ত্রী মমতা বন্দোপাধ্যায়

আর এই দুয়ে মিলিয়ে চরম ভোগান্তির শিকার হন নিত্যযাত্রীরা। টোল প্লাজা ছাড়িয়ে বেশ অনেকটা দূরে নামতে হচ্ছিল নিত্যযাত্রীদের, যার জেরে আরও বেশি সমস্যার মুখে পড়তে হচ্ছিল তাদের। দেখা যায় এই নিয়ে পুলিশের সঙ্গে বচসাও বাঁধে নিত্যযাত্রীদের। অবশেষে বিকল্প পথ হিসেবে নিবেদিতা সেতুর টোলপ্লাজার রাস্তার ধারের পাঁচিলের কিছুটা অংশ ভেঙে দেওয়া হয়, যেখান দিয়েই যাতায়াত করেন সকলে। তবে আর সেই ঝুঁকিও নিতে হবেনা কারণ এবার ১০০ ঘণ্টা পর খুলে গেল বালি ব্রিজ।

দেখুন অন্য খবর